गाजियाबाद में साथियों ने ही किया छात्रा से गैंगरेप  
गाजियाबाद इंटर कॉलेज में 12वीं के तीन छात्रों ने अपने ही कॉलेज की 11वीं की एक छात्रा के साथ गैंगरेप किया। वारदात के वक्त तीनों लड़के नशे में थे।
गाजियाबाद में एक बार फिर गैंगरेप का मामला सामने आया है। यह मामला इसलिए अलग और अहम है कि रेप करने वाले लड़के उसी स्कूल के छात्र हैं, जिसमें पीड़ित छात्रा पढ़ती है।  गाजियाबाद इंटर कॉलेज के 12वीं के तीन छात्रों पर गैंगरेप का आरोप है। तीनों छात्रों को पुलिस ने गिरफ्तार कर लिया है।  बताया जा रहा है कि12 जनवरी की शाम को लड़की अपने एक दोस्त के साथ थी। उस समय इसके दोस्त की पिटाई कर इन तीनों लड़के ने उसे जबरदस्ती कार में खींच लिया।  बलात्कार के बाद लड़की को कार से बाहर फेंककर किसी को न बताने की धमकी दी। वारदात के वक्त तीनों लड़के नशे में थे। लड़की इन्हीं के स्कूल में 11वीं की छात्रा है।